**Konvencija o dostopu do informacij, udeležbi javnosti pri odločanju in dostopu do pravnega varstva v okoljskih zadevah (Aarhuška konvencija)**

**Implementacijsko poročilo 2025**

**SLOVENIJA**

**1. Na kakšen način je bilo poročilo pripravljeno, s katerimi državni organi se je posvetovalo ali so prispevali k pripravi in na kakšen način se je konzultirala javnost in kako je bil izid tega posvetovanja upoštevan in kateri material se je uporabil kot osnova za pripravo poročila**

Poročilo je bilo pripravljeno s strani Ministrstva za okolje, podnebje in energijo ( v nadaljevanju ministrstvo). Poslano je bilo v medresorsko usklajevanje Ministrstvu za javno upravo, Ministrstvu za pravosodje, Ministrstvu za naravne vire in prostor, Ministrstvu za zdravje, Ministrstvu za kmetijstvo, gozdarstvo in prehrano, Ministrstvu za infrastrukturo in Ministrstvu za gospodarstvo, turizem in šport. Posvetovanje z javnostjo je bilo izvedeno preko objave osnutka poročila na spletni strani ministrstva in možnostjo dajanja pripomb.

Osnova za pripravo poročila je bilo zadnje implementacijsko poročilo iz leta 2021, kot tudi aktualna zakonodaja, komentarji zakonov, informacije na svetovnem spletu, mnenja drugih državnih organov in nevladnih organizacij.

Zaradi kadrovskih težav se je k pripravi poročila pristopilo zelo pozno, zaradi česar NVO in javnost ni imela veliko časa za njegovo preučitev. Ministrstvo je prejelo odzive nekaterih NVO in javnosti ter jih ustrezno upoštevalo, kolikor so bile uporabne z vidika strukture poročila.

Po dopolnitvi poročila s pripombami in mnenji deležnikov, je bilo končno poročilo ponovno objavljeno na spletnih straneh državen uprave. Zaradi rokov za predložitev poročila Sekretariatu je zmanjkalo časa za javno obravnavo poročila v fizični obliki.

# Člen 3 Konvencije

1. **Naštej zakonodajne, izvršilne in druge ukrepe, ki implementirajo (izpolnjujejo) splošne določbe 2,3,4,7 in 8 odstavka 3. člena Aarhuške konvencije.**
	1. Že Ustava Republike Slovenije (Uradni list(UL) RS, št. [33/91](https://www.uradni-list.si/glasilo-uradni-list-rs/vsebina/1991-01-1409), [42/97](https://www.uradni-list.si/glasilo-uradni-list-rs/vsebina/1997-01-2341), [66/00](https://www.uradni-list.si/glasilo-uradni-list-rs/vsebina/2000-01-3052), [24/03](https://www.uradni-list.si/glasilo-uradni-list-rs/vsebina/2003-01-0899), [69/04](https://www.uradni-list.si/glasilo-uradni-list-rs/vsebina/2004-01-3088), [69/04](https://www.uradni-list.si/glasilo-uradni-list-rs/vsebina/2004-01-3090), [69/04](https://www.uradni-list.si/glasilo-uradni-list-rs/vsebina/2004-01-3092), [68/06](https://www.uradni-list.si/glasilo-uradni-list-rs/vsebina/2006-01-2951), [47/13](https://www.uradni-list.si/glasilo-uradni-list-rs/vsebina/2013-01-1777), [75/16](https://www.uradni-list.si/glasilo-uradni-list-rs/vsebina/2016-01-3208) in [92/21](https://www.uradni-list.si/glasilo-uradni-list-rs/vsebina/2021-01-1970)) določa, da ima vsakdo pravico dobiti informacije javnega značaja, za katero ima v zakonu utemeljen pravni interes. Zakon o dostopu do informacij javnega značaja (UL RS, št. 24/03, [51/06](https://www.uradni-list.si/glasilo-uradni-list-rs/vsebina/2006-01-2180), [117/06](https://www.uradni-list.si/glasilo-uradni-list-rs/vsebina/2006-01-5018), [23/14](https://www.uradni-list.si/glasilo-uradni-list-rs/vsebina/2014-01-0876), [50/14](https://www.uradni-list.si/glasilo-uradni-list-rs/vsebina/2014-01-2077), [19/15](https://www.uradni-list.si/glasilo-uradni-list-rs/vsebina/2015-01-0728), [102/15](https://www.uradni-list.si/glasilo-uradni-list-rs/vsebina/2015-01-4086), [7/18](https://www.uradni-list.si/glasilo-uradni-list-rs/vsebina/2018-01-0275) in [141/22](https://www.uradni-list.si/glasilo-uradni-list-rs/vsebina/2022-01-3466) v nadaljevanju ZDIJZ), kot krovni zakon ureja postopek, ki vsakomur omogoča prost dostop do informacij javnega značaja, s katerimi razpolagajo državni organi, organi lokalnih skupnosti, javne agencije, javni skladi in druge osebe javnega prava, nosilci javnih pooblastil in izvajalci javnih služb. Katalog organov v katalogu informacij javnega značaja iz 8. člena ZDIJZ, predstavlja spletno objavljeno osebno izkaznico zavezanca. Vsebina kataloga je podrobneje opredeljena z Uredbo o posredovanju in ponovni uporabi informacij javnega značaja (UL RS št 24/16 in 146/22). 9. člen ZDIJ tudi določa, da vsak organ, določi eno ali več uradnih oseb, pristojnih za posredovanje informacij javnega značaja.

Konkretno za okoljske podatke pa 15. člen Zakona o varstvu okolja (UL RS, št. 44/22, 18/23, 78/23 in 23/24, v nadaljevanju: ZVO-2) določa, da so vsi okoljski podatki javni in lahko do njih dostopa vsakdo v skladu z zakonom. 160. člen ZVO-2 nadalje določa, da morajo državni organi, organi občin, javne agencije, javni skladi in druge osebe javnega prava, nosilci javnih pooblastil in izvajalci javnih služb vsem zainteresiranim osebam omogočiti dostop do okoljskih podatkov, če tako določa zakon in predpisi, ki urejajo dostop javnosti do informacij javnega značaja.

Nadalje Nacionalni program varstva okolja (NPVO), ki je bil sprejet z Resolucijo (UL RS 31/20) in določa strategijo razvoja okoljske politike za obdobje 2020 – 2030, daje velik pomen, varstvu okolja, izobraževanju in krepitvi kompetenc obstoječega kadra, boljši informiranosti uradnikov za načrtovanje in izvajanje politik ter ozaveščanju na terenu. Slovenija je v NPVO tudi izpostavila pomen dostopa do preglednih okoljskih informacij, namenjenih investitorjem, splošni javnosti, nevladnim organizacijam (NVO) in občinam ter pomen jasne predstavitve poti do pravnega varstva pravic NVO s področja okolja. Temu tudi sledi pri posodabljanju in vzdrževanju spletnih strani z okoljskimi vsebinami.

Tudi v Nacionalnem programu varstva narave (NPVN), ki je sestavni del NPVO, je predvideno dolgoročno načrtovanje prizadevanj za ozaveščanje s kombiniranjem aktivnosti državnih organov, javnih zavodov in NVO ter krepitev izobraževalnih in ozaveščevalnih sposobnosti javnih služb, ki delujejo na področju ohranjanja biotske raznovrstnosti, skupaj z uporabo ciljnih komunikacijskih načinov in sodobnih oblik komuniciranja, ki so blizu mlajšim, pri čemer morajo biti vzor zlasti upravljavci zavarovanih območij.

* 1. Poleg izobraževanja in ozaveščanja javnosti je sodelovanje javnosti opredeljeno tudi v Strategiji nadaljnjega razvoja slovenskega javnega sektorja, ki poudarja pomen postopka sodelovanja javnosti pri sprejemanju aktov javne uprave in pravnih instrumentov, ki zagotavljajo sodelovanje javnosti pri sprejemanju odločitev javne uprave. Za še boljšo vključenost javne uprave v okoljske politike je v pripravi tudi Strategija trajnostnega razvoja javne uprave do leta 2030*,* ki bo kot enega izmed strateških ciljev opredelila tudi odprto in inovativno javno upravo ter bo še bolj pripomogla k odpiranju prostora za vključevanje javnosti v oblikovanje javnih politik. Nadalje si je vlada v Strategiji za sodelovanje z nevladnimi organizacijami do leta 2023 določila cilje za vzpostavitev podpornega okolja za delovanje in razvoj NVO, vključno z njihovim dolgoročnim financiranjem. Zavzema se za krepitev njihove vloge pri načrtovanju in izvajanju javnih politik na lokalni in nacionalni ravni. Poudarek je tudi na spodbujanju sodelovanja NVO in gospodarstva ter vzpostavljanju čez-sektorskih partnerstev.

Trenutno je v pripravi tudi Strategija razvoja nevladnih organizacij v RS do leta 2030, ki bo novelirala dosedanjo Strategijo za razvoj nevladnih organizacij in prostovoljstva do leta 2023.

* 1. Poleg temeljnega Zakona o nevladnih organizacijah (UL RS, št. 21/18, v nadaljevanju: ZNOrg), določata pogoje in način pridobitev statusa NVO na področju varstva okolja, ki deluje v javnem interesu še ZVO-2 in Pravilnik o določitvi kriterijev za izkazovanje pomembnejših dosežkov delovanja nevladne organizacije za podelitev statusa NVO v javnem interesu na področju varstva okolja (UL RS, št. 104/24, v nadaljevanju: pravilnik o NVO).
	2. Slovenija se tudi kot članica EU zavzema in spodbuja načela iz konvencije v postopkih mednarodnega okoljskega odločanja in v mednarodnih organizacijah. Prav tako je sodelovanje javnosti predvideno skozi postopek oblikovanja in sprejetja stališč Slovenije za udeležbo na pomembnih mednarodnih okoljskih srečanjih in konferencah.

Že iz splošnih določb, ki jih vsebuje Ustava RS (UL RS, št. 33/91, [42/97](https://www.uradni-list.si/glasilo-uradni-list-rs/vsebina/1997-01-2341), [66/00](https://www.uradni-list.si/glasilo-uradni-list-rs/vsebina/2000-01-3052), [24/03](https://www.uradni-list.si/glasilo-uradni-list-rs/vsebina/2003-01-0899), [69/04](https://www.uradni-list.si/glasilo-uradni-list-rs/vsebina/2004-01-3088), [69/04](https://www.uradni-list.si/glasilo-uradni-list-rs/vsebina/2004-01-3090), [69/04](https://www.uradni-list.si/glasilo-uradni-list-rs/vsebina/2004-01-3092), [68/06](https://www.uradni-list.si/glasilo-uradni-list-rs/vsebina/2006-01-2951), [47/13](https://www.uradni-list.si/glasilo-uradni-list-rs/vsebina/2013-01-1777), [75/16](https://www.uradni-list.si/glasilo-uradni-list-rs/vsebina/2016-01-3208) in [92/21](https://www.uradni-list.si/glasilo-uradni-list-rs/vsebina/2021-01-1970), v nadaljevanju: ustava) izhaja, da je Slovenija pravna država, v kateri velja načelo hierarhije pravnih aktov. Kdor torej uresničuje svoje pravice v skladu z mednarodno pogodbo (npr Aarhuško konvencijo), zaradi tega ne sme biti na noben način kaznovan, sodno preganjan ali nadlegovan.

# Opiši težave v implementaciji kateregakoli od odstavkov 3. člena konvencije.

Največ razprave in sprememb je bilo glede podeljevanja statusa NVO v javnem interesu. Ob uveljavitvi ZNOrg in ZVO-2 je pogoje za pridobitev statusa NVO v javnem interesu urejal Pravilnik o podrobnejših pogojih in merilih za pridobitev statusa nevladne organizacije na področju varstva okolja, ki deluje v javnem interesu (UL RS, št. 34/14 in 44/22 – ZVO-2). Ta je bil z določbami hierarhično nadrejenih predpisov v nekaterih delih neskladen, zato je bilo treba področje ustrezno urediti. Na podlagi drugega odstavka 237. člena ZVO-2 in petega odstavka 6. člena ZNOrg je bil pripravljen nov pravilnik o NVO, ki je začel veljati decembra 2024 in je razveljavil dotedanji pravilnik. Z novim pravilnikom o NVO je bilo področje urejeno tako, da je bilo usklajeno z obema nadrejenima predpisoma. V pripravo novega pravilnika o NVO je bila vključena zainteresirana javnost in NVO, ki so aktivno sodelovale, ministrstvo pa je ustrezno tudi upoštevalo pripombe, podane v postopku priprave predpisa.

Ministrstvo je v letu 2024 na podlagi revizijskega poročila »Učinkovitost podeljevanja statusa NVO v javnem interesu na področjih športa, socialnega varstva, varstva okolja, ohranjanja narave in razvoja nevladnih organizacij« z dne 12. 9. 2023 ter Poročila izrednega notranje-revizijskega pregleda »Podeljevanje statusa NVO v javnem interesu« z dne 19. 12. 2023 opravilo določene ukrepe za izboljšanje učinkovitosti na področju podeljevanja statusa NVO v javnem interesu na področju okolja in narave. Med drugim so bili pripravljeni standardizirani obrazci za oddajo vlog in poročil ter interni postopkovnik za podeljevanje in nadzor statusov, ki ga morajo uporabljati zaposleni na ministrstvu, vključeni v postopke podeljevanja in nadzora statusa NVO v javnem interesu.

Tudi Ministrstvo za naravne vire in prostor je v letu 2023 na podlagi istega opravilo določene ukrepe za izboljšanje učinkovitosti na področju podeljevanja statusa NVO v javnem interesu na področju ohranjanja narave. Prav tako je bil pripravljen je bil interni postopkovnik za podeljevanje in nadzor statusov, ki ga morajo uporabljati zaposleni na ministrstvu, vključeni v postopke podeljevanja in nadzora statusa NVO v javnem interesu ter oblikovan je bil tudi kontrolni list, ki se uporablja ob podeljevanju statusa in pregledovanju poročil.

Pred tem je bila v letu 2020 sprejeta sprememba Zakona o ohranjanju narave (UL RS št. [96/04](https://www.uradni-list.si/glasilo-uradni-list-rs/vsebina/2004-01-4233), [61/06](https://www.uradni-list.si/glasilo-uradni-list-rs/vsebina/2006-01-2567), [8/10](https://www.uradni-list.si/glasilo-uradni-list-rs/vsebina/2010-01-0254), [46/14](https://www.uradni-list.si/glasilo-uradni-list-rs/vsebina/2014-01-1918), [21/18](https://www.uradni-list.si/glasilo-uradni-list-rs/vsebina/2018-01-0887), [31/18](https://www.uradni-list.si/glasilo-uradni-list-rs/vsebina/2018-01-1402), [82/20](https://www.uradni-list.si/glasilo-uradni-list-rs/vsebina/2020-01-1235), [3/22](https://www.uradni-list.si/glasilo-uradni-list-rs/vsebina/2022-01-0014), [105/22](https://www.uradni-list.si/glasilo-uradni-list-rs/vsebina/2022-01-2603), [18/23](https://www.uradni-list.si/glasilo-uradni-list-rs/vsebina/2023-01-0348) – ZON), ki je uvedla ostrejše pogoje za pridobitev statusa NVO v javnem interesu. Na tej podlagi je sedemnajst NVO v skladu s takratnim tretjim odstavkom 4. člena ZON izgubilo status NVO, ki deluje v javnem interesu. Štiri NVO so vložile pritožbo, od katerih je ena NVO s pritožbo uspela. Ta sprememba ZON je bila kasneje razveljavljena in odpravljena, tako da ti ostrejši pogoji za NVO ne veljajo več.

Ena NVO se v pripombi k temu poročilu pritožuje, da v postopkih sprejemanja okoljskih predpisov niso dovolj dobro navedene strokovne podlage oziroma so nezadostne ali neustrezne, kar umanjka pri ozaveščanja javnosti o okolju.

Druga NVO meni, da izvajanje konvencije v Sloveniji ni dovolj sistematično urejeno, sam zakonodajni okvir pa da je nejasen, nepregleden in nedosleden. Predlaga, da se vzpostavi poseben upravni organ, ki bi sistematično spremljal izvajanje Aarhuške konvencije, dajal mnenja in sprejemal pritožbe o kršitvah in pritožbe reševal ali z nasveti pritožnike usmerjal na pristojne upravne ali sodne organe.

NVO tudi ni zadovoljna, da na pripombe javnosti v zvezi z določenimi projekti v nekaterih primerih odgovarja investitor in meni, da bi uradna oseba ministrstva morala pridobila neodvisno strokovno recenzijo od subjektov, ki so materialno in politično neodvisni in nepovezani z investitorjem.

# Dodatne informacije glede praktične uporabe splošnih določb konvencije

Slovenija si prizadeva za korektno izvajanje splošnih določb konvencije v skladu z zgoraj opisanimi pravnimi in drugimi podlagami. Okoljsko ozaveščanje in izobraževanje javnosti o okolju se spodbuja tudi s pomočjo sofinanciranja okoljskih NVO in projektov promocije varstva okolja, s čimer se posredno omogoča ozaveščanje in izobraževanje javnosti.

Konec leta 2022 je takratno ministrstvo objavilo javni poziv za sofinanciranje projektov LIFE. V letu 2023 je bil objavljen razpis za financiranje podnebnih projektov, v 2024 pa razpis za financiranje okoljskih projektov ter razpis za podnebne programe vsebinskih mrež za področje okolja in prostora. V letu 2025 pa se načrtuje objava razpisa za podnebne programe mrež za področje trajnostne mobilnosti. Razpise vodi posebno telo Eko- sklad, financirajo pa se iz Sklada za podnebne spremembe ter integralnih proračunskih sredstev ministrstva za okolje. Predvideno je, da se bolj splošni razpisi za okoljske in podnebne projekte razpisujejo vsaki dve leti, medtem, ko bi se razpisi za podnebne programe vsebinskih mrež razpisovali vsake štiri leta. S tem želimo vzpostaviti predvidljivost financiranja delovanja NVO.

Na področju ohranjanja narave in urejanja prostora pristojno ministrstvo izvede letno razpis za promocijske aktivnosti urejanja prostora (vrednost razpisa med 35.000 in 80.000). Za naravo so bili izvedeni razpisi za sofinanciranje LIFE projektov. Po zadnji analizi financiranja iz leta 2023, ki se pripravlja v okviru mreže NVO Plan B za Slovenijo so NVO na področju okolja (za leto 2021) prejele 0,74 % od vseh državnih sredstev, namenjenih NVO v Sloveniji (glede na leto 2019 je zmanjšanje za 0,44%). To predstavlja le 0,47 % sredstev celotnega proračuna tedanjegaministrstva. Po delitvi Ministrstva za okolje in prostor na Ministrstvo za okolje, podnebje in energijo (MOPE) in Ministrstvo za naravne vire in prostor (MNVP), se je stanje na področju financiranja okolja v letu 2023/24 na MOPE izboljšalo z vidika sistemskega financiranja, na MNVP, pa je glede tega ostalo pasivno.

# relevantne spletne strani

[O Ministrstvu za okolje, podnebje in energijo | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/)

[Onesnaževanje okolja | GOV.SI](https://www.gov.si/podrocja/okolje-in-prostor/okolje/onesnazenje-okolja/)

[Nevladne organizacije | GOV.SI](https://www.gov.si/teme/nevladne-organizacije/)

[Pridobitev statusa nevladne organizacije v javnem interesu na področju varstva okolja | GOV.SI](https://www.gov.si/zbirke/storitve/pridobitev-statusa-nevladne-organizacije-v-javnem-interesu-na-podrocju-varstva-okolja/)

[Pridobitev statusa nevladne organizacije v javnem interesu na področju ohranjanja narave | GOV.SI](https://www.gov.si/zbirke/storitve/pridobitev-statusa-nevladne-organizacije-v-javnem-interesu-na-podrocju-ohranjanja-narave/)

[Pridobitev statusa nevladne organizacije v javnem interesu na področju urejanja prostora | GOV.SI](https://www.gov.si/zbirke/storitve/pridobitev-2/)

https://pisrs.si/pregledPredpisa?id=ZAKO8286

# Člen 4 Konvencije

1. **Naštej zakonodajne, izvršilne in druge ukrepe, ki implementirajo (izpolnjujejo) splošne določbe dostopa do okoljskih informacij 4. člena konvencije**
2. 15. člen ZVO-2 določa javnost okoljskih podatkov (informacij) in daje vsakomur pravico dostopa do okoljskih podatkov skladno z zakonom. Tako 5. člen ZDIJZ kot *lex generalis* uzakonja načelo prostega dostopa do informacij - informacije javnega značaja so prosto dostopne pravnim ali fizičnim osebam (prosilci). Vsak prosilec ima na svojo zahtevo pravico pridobiti od organa informacijo javnega značaja tako, da jo pridobi na vpogled, ali da pridobi njen prepis, fotokopijo, ali njen elektronski zapis. Javnost okoljskih podatkov je vsebovana tudi v tretjem odstavku 6. člena ZDIJZ, na podlagi katerega organ ne more zavrniti zahteve za dostop do informacij javnega značaja, če gre za podatke v okolje, odpadke, nevarne snovi v obratu ali podatke iz varnostnega poročila in druge podatke, za katere tako določa zakon, ki ureja varstvo okolja.
3. 23. člen ZDIJZ določa rok za odločitev organa - organ je dolžan odločiti o zahtevi prosilca nemudoma, najkasneje pa v roku 20 delovnih dni od dneva prejema popolne zahteve. V primeru, da organ potrebuje več časa za posredovanje zahtevane informacije zaradi izvedbe delnega dostopa do informacije javnega značaja ali zaradi obsežnosti zahtevanega dokumenta, lahko podaljša rok iz prejšnjega člena za največ 30 delovnih dni. O podaljšanju roka, vključno z obrazložitvijo razloga za podaljšanje, je organ dolžan odločiti s sklepom, ki ga vroči prosilcu. Sklep je organ dolžan sprejeti najkasneje v roku 5 delovnih dni po preteku roka 20 delovnih dni.
4. Izjeme glede dostopa do informacij določa 6. člen ZDIJZ. Organ prosilcu zavrne dostop do zahtevane informacije, če se zahteva nanaša na:
	* 1. podatek, ki je na podlagi zakona, ki ureja tajne podatke, opredeljen kot tajen;
		2. podatek, ki je opredeljen kot poslovna skrivnost v skladu z zakonom, ki ureja gospodarske družbe;
		3. osebni podatek, katerega razkritje bi pomenilo kršitev varstva osebnih podatkov v skladu z zakonom, ki ureja varstvo osebnih podatkov;
		4. podatek, katerega razkritje bi pomenilo kršitev zaupnosti individualnih podatkov o poročevalskih enotah skladno z zakonom, ki ureja dejavnost državne statistike;
		5. podatek, katerega razkritje bi pomenilo kršitev zaupnosti davčnega postopka, skladno z zakonom, ki ureja davčni postopek;
		6. podatek, ki je bil pridobljen ali sestavljen zaradi kazenskega pregona ali v zvezi z njim, ali postopka s prekrški in bi njegovo razkritje škodovalo njegovi izvedbi;
		7. podatek, ki je bil pridobljen ali sestavljen zaradi upravnega postopka, in bi njegovo razkritje škodovalo njegovi izvedbi;
		8. podatek, ki je bil pridobljen ali sestavljen zaradi pravdnega, nepravdnega ali drugega sodnega postopka, in bi njegovo razkritje škodovalo njegovi izvedbi;
		9. podatek iz dokumenta, ki je v postopku izdelave, in je še predmet posvetovanja v organu, njegovo razkritje pa bi povzročilo napačno razumevanje njegove vsebine;
		10. podatek o naravni oziroma kulturni vrednoti, ki v skladu z zakonom, ki ureja ohranjanje narave ali kulturne dediščine, ni dostopen javnosti zaradi varovanja naravne vrednote oziroma kulturne vrednote;
		11. podatek iz dokumenta, ki je bil sestavljen v zvezi z notranjim delovanjem oziroma dejavnostjo organov, in bi njegovo razkritje povzročilo motnje pri delovanju oziroma dejavnosti organa.

Dostop do zahtevane informacije se pa dovoli, če je javni interes glede razkritja močnejši od interesa za omejitev dostopa do zahtevane informacije, razen če se ta nanaša na najvišjo stopnjo tajnosti, ali če se tajni podatki nanašajo na tuje države ali organizacije s katerimi ima Slovenija sklenjeno posebno pogodbo glede izmenjave podatkov, ipd.

1. 20. člen ZDIJZ ureja ravnanje organa, če ne poseduje zahtevane informacije - če organ, ki je prejel zahtevo, ne razpolaga z zahtevano informacijo, mora nemudoma, najpozneje pa v roku treh delovnih dni od dneva prejema zahteve, odstopiti zahtevo organu, ki je glede na vsebino zahteve pristojen za njeno reševanje, in o tem obvestiti prosilca.
2. 7. člen ZDIJZ ureja delni dostop do informacij - če dokument ali njegov del le delno vsebuje informacije, ki so določene kot izjeme in jih je mogoče izločiti iz dokumenta, ne da bi to ogrozilo njihovo zaupnost, pooblaščena oseba organa izloči te informacije iz dokumenta ter seznani prosilca z vsebino preostalega dela dokumenta.
3. 23. člen ZDIJZ določa rok za odločitev organa - organ je dolžan odločiti o zahtevi prosilca nemudoma, najkasneje pa v roku 20 delovnih dni od dneva prejema popolne zahteve. V primeru, da organ potrebuje več časa za posredovanje zahtevane informacije zaradi izvedbe delnega dostopa do informacije javnega značaja ali zaradi obsežnosti zahtevanega dokumenta, lahko podaljša rok iz prejšnjega člena za največ 30 delovnih dni. 27.člen ZDIJZ ureja pravico do pritožbe - zoper odločbo, s katero je organ zahtevo zavrnil, ter zoper sklep, s katerim je organ zahtevo zavrgel, ima prosilec pravico do pritožbe. Prosilec ima pravico do pritožbe tudi v primeru, da prosilec zahteva od organa, da mu omogoči seznanitev z informacijo javnega značaja, ki jo je navedel v zahtevi. O pritožbi odloča pooblaščenec za dostop do informacij javnega značaja. Postopek s pritožbo se izvaja po določbah zakona, ki ureja splošni upravni postopek.

34. člen ZDIJZ ureja stroške posredovanja informacij - vpogled v zahtevano informacijo je brezplačen. Za posredovanje prepisa, fotokopije ali elektronskega zapisa zahtevane informacije lahko organ prosilcu zaračuna le materialne stroške, če so le ti večji od 20 EUR. Vlada predpiše stroškovnik, na podlagi katerega organ zaračunava materialne stroške. Vsak organ mora stroškovnik objaviti na primeren način (uradno glasilo organa, svetovni splet, oglasna deska, idr.) ter ga dati na vpogled vsakemu prosilcu.

# Težave pri implementaciji katerekoli določbe 4.člena konvencije.

NVO na splošno pozitivno ocenjuje dostop do informacij javnega značaja, vendar pa nekatere menijo, da ta postane dostop otežen v primeru dostopa do informacij, ki se nanašajo na finančno najzahtevnejše projekte. V takih primerih menijo, da je treba več napora vložiti, če želijo informacijo od vlade, kot tudi od podjetij v državni lasti. Vlada se izreka za nepristojno in vprašanja odstopa ministrstvom, ali pa se izogiba obveznosti posredovanja dokumentov, ki so obravnavani na delovnih telesih vlade na podlagi javno objavljenih zapisnikov. Nekatere NVO navajajo primer, ko naj bi podjetje v državni lasti zavrnilo dostop do informacij javnega značaja, (npr. že pripravljena protipotresna študija za določen projekt), z razlago, da ne gre za prevladujoč javni interes civilne družbe za dostop do teh informacij. Ta primer je predložen v postopek pravnega varstva.

# Informacije glede praktične izvedbe določb o dostopu do informacij, na primer statistike glede števila zahtev, zavrnitev in razlogov za zavrnitev.

Ministrstvo letno poroča o izvajanju ZDIJZ. Na spletni strani objavi letno poročilo o izvajanju ZDIJZ za preteklo leto, iz katerega je razvidna statistika izvedbe določb o dostopu do informacij javnega značaja s področja okolja. V poročilu so zajete vse zadeve ministrstva na področju dostopa do informacij javnega značaja. Med drugim vsebuje tudi zahtevke, ki se nanašajo na okoljsko problematiko. Natančnejši podatki pa so razvidni iz informacijskega sistema ministrstva z iskalnimi parametri posamezne NVO.

Na spletni strani informacijskega pooblaščenca so objavljene vse odločbe ne le okoljske, le te pa je z ustreznimi iskalnimi parametri enostavno poiskati.

Na spletnem mestu državne uprave, je objavljen tudi Katalog informacij javnega značaja Agencije RS za okolje (ARSO), kjer so dostopni podatki z njenega delovnega področja. ARSO opravlja naloge državne meteorološke, hidrološke, oceanografske in seizmološke službe, zagotavlja monitoring stanja tal, vode in zraka, opravlja naloge države v zvezi z obratovalnim monitoringom, razen monitoringa zaradi zmanjševanja tveganja za okolje, izdajanja pooblastil za izvajanje obratovalnega monitoringa, vodenja evidence izvajalcev obratovalnega monitoringa in preverjanja kakovosti obratovalnega monitoringa, opravlja naloge spremljanja stanja v zvezi z ravnanjem z odpadki in proizvajalčevo razširjeno odgovornostjo, opravlja upravne naloge v zvezi z odgovornostjo za preprečevanje oziroma sanacijo okoljske škode, ter opravlja naloge mednarodne izmenjave podatkov o stanju in obremenitvah tal, vode in zraka.

# Relevantne spletne strani:

[O Ministrstvu za okolje, podnebje in energijo | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/)

[Uvodna stran - IPRS](https://www.ip-rs.si/)

[Informacije javnega značaja | GOV.SI](https://www.gov.si/teme/informacije-javnega-znacaja/)

[Informacije javnega značaja - IPRS](https://www.ip-rs.si/informacije-javnega-zna%C4%8Daja/)

# Člen 5 Konvencije

1. **Naštej zakonodajne, izvršilne in druge ukrepe, ki implementirajo (izpolnjujejo) splošne določbe glede zbiranja okoljskih informacij in njihovega razširjanja javnosti.**

Zbiranje in razširjanje okoljskih informacij je pretežno urejeno v ZVO-2 in na njem temelječih predpisih.

1. 146. člen ZVO-2 ureja spremljanje stanja okolja - v državi se izvaja monitoring naravnih pojavov, stanja okolja in onesnaževanja okolja. 147. člen ZVO-2 ureja naloge države in občine v zvezi s spremljanjem stanja okolja in pri tem ureja tudi spremljanje stanja okolja ob okoljskih nesrečah.
2. 154. člen ZVO-2 vzpostavlja register, kjer so zbrani, vodeni in obdelovanju podatki iz evidenc vseh dejanj varstva okolja, kot jih opredeljuje ZVO. Za opravljanje nalog države na področju varstva okolja, vključno z vodenjem registra in seznanjanjem javnosti z okoljskimi podatki ter podporo občinam pri izvajanju njihovih nalog na področju varstva okolja, ministrstvo zagotavlja vodenje in vzdrževanje informacijskega sistema okolja (156. člen ZVO-2), katerega del je tudi register izpustov in prenosov onesnaževal. 158. člen ZVO-2 pa določa kateri okoljski podatki se objavijo na spletnem mestu državne uprave, medtem, ko je dostop do okoljskih podatkov urejen v 160. členu ZVO-2 in je brezplačen.
3. 158. člen ZVO-2 ureja posredovanje okoljskih podatkov na spletno mesto skladno s predpisi, ki urejajo dostop javnosti do informacij javnega značaja.
4. 156. člen ZVO-2 ureja obveščanje javnosti o okoljskih podatkih preko poročila o okolju - ministrstvo za okolje v sodelovanju z drugimi ministrstvi najmanj vsako četrto leto pripravi poročilo o okolju v Sloveniji. Ministrstvo vsako drugo leto pripravi tudi poročilo o okolju ali njegovih posameznih delih, ki je sestavljeno iz kazalcev stanja okolja. Poročila ministrstvo objavi tako, da so dostopna javnosti. Poročilo o stanju okolja najmanj vsako četrto leto za svoje območje pripravi in javno objavi tudi mestna občina, lahko pa tudi občina ali širša samoupravna lokalna skupnost. Zadnje poročilo o okolju je bilo v Sloveniji pripravljeno leta 2022 je objavljeno na spletni strani slovenske Agencije za okolje.
5. Ministrstvo poleg zakonodaje posreduje v svetovni splet zlasti:
* nacionalne in operativne programe varstva okolja,
* poročila o okolju,
* podatke o stanju okolja ali njegovih delov oziroma kazalce okolja,
* podatke ali povzetke podatkov monitoringa okolja,
* okoljevarstvena soglasja in okoljevarstvena dovoljenja, razen podatkov, ki po predpisih niso dostopni javnosti, ali navedbo organa, pri katerem je soglasja ali dovoljenja mogoče dobiti
* podatke o ukrepih, ki jih upravljavec sprejme ob dokončnem prenehanju obratovanja naprave, ter odločbe o dokončnem prenehanju obratovanja naprave iz 125. člena ZVO-2, okoljska poročila in poročila o vplivih na okolje ali navedbo organa, pri katerem je poročila mogoče dobiti,
* podatke o ratificiranih mednarodnih pogodbah, ki se nanašajo na preprečevanje in zmanjševanje obremenjevanja okolja
* podatke o varstvenih, varovanih, zavarovanih, degradiranih območjih, območjih okoljskih omejitev in drugih območjih, na katerih je zaradi varstva okolja, ohranjanja narave, upravljanja voda, varstva naravnih virov ali kulturne dediščine predpisan poseben pravni režim ali status
* podatek o dostopnosti evidence posamičnih aktov iz drugega odstavka 154. člena ZVO-2.

Sicer pa tudi 10. člen ZDIJZ ureja posredovanje informacij javnega značaja v svetovni splet in določa, da je vsak organ dolžan posredovati v svetovni splet informacije javnega značaja z njegovega delovnega področja. To so zlasti predpisi, programi, strategije, stališča, mnenja, navodila, študije, dokumentacijo javnih naročil, subvencij, informacije o svoji dejavnosti, upravnih, sodnih in drugih storitvah in druge informacije, ki jih zahtevajo prosilci.

1. ZVO-2 opredeljuje številne javno dostopne evidence kot na primer evidence oseb, ki so pridobile okoljevarstveno soglasje po tem zakonu ali integralno gradbeno dovoljenje po zakonu, ki ureja graditev; evidenco upravljavcev naprav ali izvajalcev dejavnosti, ki morajo svojo napravo ali dejavnost prijaviti ministrstvu; evidenco oseb, ki imajo pooblastila ali potrdila za opravljanje dejavnosti monitoringa ter drugih dejavnosti varstva okolja v skladu s tem zakonom in na njegovi podlagi izdanimi predpisi; evidenco oseb, ki imajo dovoljenje za izpuščanje toplogrednih plinov; evidenco povzročiteljev okoljske škode in evidenco povzročiteljev neposredne nevarnosti za nastanek okoljske škode; itd.
2. 155. člen ZVO-2 ureja informacijski sistem okolja, ki ga vodi in vzdržuje ministrstvo za opravljanje nalog države na področju varstva okolja, vključno s seznanjanjem javnosti z okoljskimi podatki. Med podatki, ki jih informacijski sistem vsebuje, so med drugim tudi podatki o emisijah in njihovih virih, odpadkih in ravnanjih z njimi, nevarnih snoveh, okoljskih nesrečah in povzrovčiteljih obremenjevanja okolja.
3. 67. člen ZVO-2 ureja tudi znak za okolje in sistem okoljskega vodenja organizacij. Za spodbujanje proizvodnje izdelkov ali opravljanja storitev, ki imajo v primerjavi z drugimi istovrstnimi proizvodi manjše negativne vplive na okolje v celotnem obdobju svojega obstoja in s tem prispevajo k učinkoviti rabi delov okolja ter visoki stopnji varstva okolja, ministrstvo takšnemu proizvodu lahko podeli znak za okolje. 68. člen ZVO-2 nadalje ureja sistem okoljevarstvenega vodenja organizacij - za spodbujanje primernejšega ravnanja z okoljem in obveščanja javnosti o vplivih njihovih dejavnosti na okolje, ministrstvo omogoča gospodarskim družbam, samostojnim podjetnikom posameznikom, zavodom in drugim organizacijam ali njihovim delom ali povezavam vključevanje v sistem EU za okoljevarstveno vodenje organizacij.

# Težave pri implementaciji katerekoli določbe 5.člena konvencije.

Trenutno ni podatkov o težavah glede implementacije tega člena. Za boljšo horizontalno povezavo podatkov je vzpostavljen projekt »Zeleni slovenski lokacijski okvir«, ki naj bi bil zaključen leta 2026. Cilj projekta je, na učinkovit način digitalizirati poslovanje in povezavo prostorske, zemljiške in okoljske politike. Horizontalna digitalna povezanost prostora, voda, narave, okolja in nepremičnin bo omogočila pametno upravljanje s prostorom kot omejenim naravnim virom ter manjšo pozidanostjo novih zemljišč in s tem povečano odpornost na podnebne spremembe.

S strani NVO je bilo mnenje, da Poročilo o stanju okolja ne vsebuje oz. ne vključuje vseh pomembnih informacij o kakovosti okolja in pritiskih na okolje, saj ne opredeljuje zadovoljivo lokacij, ki so neprestano oz. v velikem obsegu izpostavljene čezmernemu hrupu zaradi uporabe zvočnih naprav.

# Informacije glede praktične izvedbe določb o zbiranju okoljskih informacij in njihovo razširjanje javnosti.

Ministrstvo ima ustanovljeno pisarno za stike z javnostjo kot kontaktno točko za posredovanje informacij. Ministrstvo ima tudi svojo spletno stran, kjer se javnost lahko seznanja z informacijami. Na ARSO pa je v skladu z zakonom o varstvu okolja vzpostavljena spletna stran o kazalcih okolja, ki kažejo smer razvoja okolja v Sloveniji. ARSO pridobi kazalce s povezovanjem podatkov in opažanj, spletišče pa nudi dostop do 180 kazalcev okolja. Kazalci so razvrščeni v tematske podskupine, ki se nanašajo na okoljske sestavine (npr. vodo, zrak), na okoljsko problematiko (npr. podnebne spremembe, varstvo narave, izguba biotske raznovrstnosti, ravnanje z odpadki, zeleno gospodarstvo) ter na vključevanje okoljskih vsebin v oblikovanje sektorskih politik (npr. kmetijstvo, promet, energija, zdravje, gozdarstvo, , instrumenti okoljske politike).

# Relevantne spletne strani:

[O Ministrstvu za okolje, podnebje in energijo | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/)

[Atlas okolja](https://gis.arso.gov.si/atlasokolja/profile.aspx?id=Atlas_Okolja_AXL@Arso)[Home page](https://pis.eprostor.gov.si/en/pis.html?changeLang=true)[Register varstva okolja | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/direktorat-za-okolje/register-varstva-okolja/)

[Domov | Okoljski kazalci](https://kazalci.arso.gov.si/)

<http://www.arso.gov.si/o_agenciji/Informacije_javnega_zna~caja/porocilo_ZDIJZ_04.doc>

https://eionet.arso.gov.si/taxonomy/term/105

[Green Slovenian Location Framework (GreenSLO4D) | GOV.SI](https://www.gov.si/en/registries/projects/zeleni-slovenski-lokacijski-okvir-slo4d/)

# Člen 6 Konvencije

1. **Naštej zakonodajne, izvršilne in druge ukrepe, ki implementirajo (izpolnjujejo) splošne določbe glede udeležbe javnosti pri odločanju o posebnih dejavnostih.**

ZVO-2 vsebuje določbe, ki omogočajo sodelovanje javnosti v postopkih okoljskega odločanja kot jo določa konvencija in ima že v okviru načela sodelovanja javnosti določeno, da ima zainteresirana javnost pravico sodelovati v upravnih postopkih, ki se nanašajo na posege v okolje.

Člen 81 določa sodelovanje javnosti v postopku celovite presoje vplivov planov na okolje, kjer ima javnost pravico dajati mnenja in pripombe na sam plan in okoljsko poročilo. Enako velja tudi pri čezmejni presoji planov na okolje.

81. člen ZVO-2 tako navaja, da mora pripravljavec plana po ugotovitvi ustreznosti okoljskega poročila v postopku sprejemanja plana javnosti omogočiti seznanitev s planom in okoljskim poročilom ter določenimi mnenji pridobljenimi v postopku, v okviru javne razgrnitve, ki traja najmanj 30 dni, ter zagotoviti njihovo javno obravnavo. V okviru javne razgrnitve ima javnost pravico dajati mnenja in pripombe na plan in okoljsko poročilo, ki se preučijo in na primeren način upoštevajo. Pripravljavec plana v sodelovanju z ministrstvom v roku 60 dni od konca javne razgrnitve pripravi in objavi stališče do pripomb na okoljsko poročilo in plan. Javno naznanilo z navedbo kraja in časa javne razgrnitve plana in javne obravnave ter o načinu dajanja mnenj in pripomb pripravljavec plana objavi na krajevno običajen način in na spletnem mestu državne uprave.

Člen 90 zavezuje ministrstvo, da mora v postopku predhodne presoje vplivov na okolje javnosti zagotoviti vpogled v vlogo za pridobitev okoljevarstvenega soglasja ter omogočiti sodelovanje z dajanjem mnenj, predlogov in pripomb v zvezi z nameravanim posegom, in sicer glede ugotavljanja dejanskega stanja, upoštevanja pravil upravnega postopka in glede upoštevanja materialnih predpisov, vključno s predlogi ukrepov za preprečevanje in odpravo ali zmanjševanje pomembnih škodljivih vplivov na okolje ali za njihovo izravnavo. Do mnenj in predlogov javnosti se je treba pisno opredeliti ter po potrebi dopolniti poročilo o vplivih na okolje s predlaganimi ukrepi za preprečevanje in odpravo ali zmanjševanje pomembnih škodljivih vplivov na okolje ali za njihovo izravnavo, ki jih je podala zainteresirana javnost.

Člen 102 daje NVO položaj stranskega udeleženca v postopku izdaje okoljevarstvenega soglasja, če vloži zahtevo za vstop v ta postopek. To pravico imajo NVO s pridobljenim statusom v javnem interesu na področju varstva okolja in ohranjanja narave ter civilnim iniciativam, ki imajo najmanj 200 članov, razen če gre za posege državnega pomena, za katere je treba pridobiti gradbeno dovoljenje in izvesti presojo vplivov na okolje. Okoljevarstveno soglasje se objavi na krajevno običajen način in na osrednjem spletnem mestu državne uprave.

Podoben postopek sodelovanja javnosti je predpisan tudi pri izdaji okoljevarstvenega dovoljenja za delovanje naprav in obratov.

# Težave pri implementaciji katerekoli določbe 6. člena konvencije.

Mnenje nekaterih NVO je, da nekatere lokalne skupnosti (občine) v postopkih za izdajo dovoljenj za začasno čezmerno obremenitev okolja, ne upoštevajo dovolj nekaterih mnenj posameznikov in NVO.

# Informacije glede praktične izvedbe določb o udeležbi javnosti pri odločanju o posebnih dejavnostih.

Javnost se redno vključuje v postopke sprejemanja odločitev o posebnih dejavnostih, pri čemer pa Slovenija nima objavljene statistike, na podlagi katere bi bil razviden dejanski obseg njenega vključevanja.

1. **Relevantne spletne strani:**  [Sektor za okoljske presoje | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/direktorat-za-okolje/sektor-za-okoljske-presoje/)

# Člen 7 Konvencije

1. **Naštej zakonodajne, izvršilne in druge ukrepe, ki implementirajo (izpolnjujejo) splošne določbe glede udeležbe javnosti pri načrtih, programih in politikah v zvezi z okoljem**.

Pri udeležbi javnosti pri načrtih, programih in politikah v zvezi z okoljem gre za akte, ki nimajo nujno narave splošnih pravnih aktov in zato ni nujno, da pravno zavezujejo – pogosto zavezujejo le politično oziroma nakazujejo strateške rešitve. Tako ZVO-2 v členu 8 predvideva splošno sodelovanje javnosti in drugih akterjev pri sprejemanju politik, strategij, programov, planov, načrtov in splošnih pravnih aktov, ki se nanašajo na varstvo okolja na ravni države in lokalnih skupnosti. ZVO-2 na splošno opredeljuje zainteresirano javnost široko, in sicer je to javnost, ki jo okoljsko odločanje prizadene ali bi jo lahko prizadelo, ali ki ima interes pri okoljskem odločanju.

Na ustrezen način ureja sodelovanje javnosti pri sprejemanju nacionalnega programa varstva okolja in operativnih načrtov kot tudi pri izvedbi celovite presoje vplivov na okolje. ZVO poleg tega tudi predvideva sodelovanje javnosti pri določenih programih. 74. člen ZVO zavezuje pristojna ministrstva, da javnosti v postopku priprave nacionalnega programa varstva okolja in operativnih programov varstva okolja, ohranjanja narave in upravljanja voda, omogočijo seznanitev z osnutkom programa in dajanje mnenj in pripomb.

Ministrstvo z javnim naznanilom na osrednjem spletnem mestu državne uprave, obvesti javnost o kraju, kjer je program dostopen, načinu in času dajanja mnenj in pripomb. Ministrstvo zagotovi vpogled in možnost dajanja mnenj in pripomb javnosti na osnutek programa v trajanju najmanj 30 dni. Nato ministrstvo preuči mnenja in pripombe javnosti in jih na primeren način upošteva pri pripravi programov. O sprejetju programa obvesti javnost z javnim naznanilom na spletnem mestu državne uprave. Obvestilo vsebuje tudi utemeljitve za sprejete programske odločitve in informacijo o sodelovanju javnosti v postopku njegove priprave. Smiselno enak postopek velja tudi za okoljske programe lokalnih skupnosti.

62. člen ZVO-2 predvideva sodelovanje javnosti pri pripravi Programa ukrepov za izboljšanje kakovosti okolja ali njegovega dela, ki je predviden v postopku odprave posledic čezmerne obremenitve okolja.

77. člen ZVO-2 ureja celovito presojo vplivov na okolje. Zaradi uresničevanja načel trajnostnega razvoja, celovitosti in preventive je treba v postopku priprave plana, programa, načrta, ali drugega splošnega akta in njegovih sprememb katerega izvedba lahko pomembno vpliva na okolje, izvesti celovito presojo vplivov njegove izvedbe na okolje, s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja, podnebnih ciljev in odpornosti na podnebne spremembe, krajine in kulturne dediščine v plan, in pridobiti potrdilo ministrstva o sprejemljivosti njegove izvedbe na okolje.

Celovita presoja vplivov na okolje se izvede za plan ali spremembo plana, ki ga na podlagi zakona sprejme pristojni organ države ali občine za področje urejanja prostora, upravljanja voda, gospodarjenja z gozdovi, lova, ribištva, rudarstva, kmetijstva, energetike, industrije, transporta, ravnanja z odpadki in odpadnimi vodami, oskrbe prebivalstva s pitno vodo, telekomunikacij in turizma, če se z njim določa ali načrtuje poseg v okolje, za katerega je treba izvesti presojo vplivov na okolje ali če obsega posebno varstveno območje po predpisih o ohranjanju narave ali če bi izvedba plana nanj lahko vplivala. Celovita presoja se izvede tudi za drug plan, če ministrstvo oceni, da bi lahko njegova izvedba pomembneje vplivala na okolje. V tem primeru vlada predpiše merila za ocenjevanje pomembnejših vplivov.

Pripravljavec plana mora pred začetkom njegove priprave ministrstvu poslati obvestilo o svoji nameri. Obvestilo mora vsebovati podatke o vrsti, vsebini in ravni natančnosti, s katero bo plan izdelan, vključno z ustreznim kartografski prikazom določenih ali načrtovanih posegov ali območja, ki ga plan obsega.

Ministrstvo v 30 dneh po prejemu obvestila odloči, ali je za plan treba izvesti celovito presojo vplivov na okolje in če je odločitev pozitivna v njej opredeli bistvene vsebine plana. Z javnim naznanilom na spletnem mestu državne uprave obvesti tudi javnost, ali bo za plan izvedena celovita presoja vplivov na okolje.

Pravica do sodelovanja javnosti pri pripravi splošnih aktov je tako posebej urejena v 70. in 74. členu ZVO-2. Omenjeno pravico je slovensko ustavno sodišče v ustaljeni praksi priznalo tudi kot del ustavno varovane pravice do sodelovanja pri upravljanju javnih zadev oziroma kot pravico, varovano na podlagi same ustave.

# Možnosti za sodelovanje javnosti pri pripravi politik v zvezi z okoljem (7. člen)

ZVO-2 daje splošno in široko možnost sodelovanja javnosti pri pripravi politik na nacionalni in na lokalni ravni. V 15. členu je splošno določeno, da ima javnost pravico sodelovati v postopkih sprejemanja predpisov, politik, strategij, programov, planov in načrtov, ki se nanašajo na varstvo okolja. Poleg tega je na več mestih v ZVO predvideno sodelovanje javnosti pri določenih posameznih postopkih. Tako, kot je opisano zgoraj, javnost sodeluje v postopku priprave aktov, ki so namenjeni oblikovanju politike varstva okolja (primer je nacionalni program varstva okolja) ali pa sodeluje v postopku priprave aktov, ki so namenjeni oblikovanju politike poseganja v okolje oziroma sodeluje v postopku presoje njihove sprejemljivosti za okolje. Primer druge skupine aktov so prostorski planski akti in sektorski načrti gospodarjenja z naravnimi dobrinami.

Z namenom vzpostavitve dialoga ter transparentnega sodelovanja z NVO sta minister za naravne vire in prostor ter minister za okolje, podnebje in energijo ustanovila Svet za naravne vire, prostor, okolje, podnebje in energijo za sodelovanje z njimi (Svet NVO). Ta Svet je strokovno-posvetovalni organ ministra. Člani so bili izbrani preko krovne nevladne organizacije (Center za NVO Slovenije – CNVOS) po neodvisnem postopku in so imenovani za čas trajanja funkcije ministra.

Na podlagi 234. člena ZVO-2 pa je bil s sklepom ministra za okolje in prostor dne 9. 1. 2023, ustanovljen Svet za trajnostni razvoj in varstvo okolja (STRIVO), kot posvetovalno telo za presojanje politik na področju varstva okolja. Svet ima štirinajst članov, ki jih imenuje minister za pet let z možnostjo ponovnega imenovanja, in ga vodi predsednik Sveta, ki ga izmed sebe izvolijo člani Sveta. Svet obravnava in sprejema stališča ter daje mnenja in pobude ministru zlasti o:

* stanju in trendih na področju varstva okolja in trajnostnega razvoja doma in v tujini;
* strategijah, programih in načrtih na področju varstva okolja in trajnostnega razvoja;
* zakonodajnem urejanju varstva okolja in trajnostnega razvoja;
* delovanju države in občin v zvezi z varstvom okolja in trajnostnega razvoja;
* posameznih perečih vprašanjih obremenjevanja okolja in trajnostnega razvoja ter
* pobudah javnosti.

Poleg tega je za področje podnebnih sprememb na ravni vlade ustanovljen Podnebni svet, ki je neodvisno znanstveno posvetovalno telo za podnebno politiko in v svoji sestavi vključuje tudi dva predstavnika izmed strokovnjakov NVO.. Znanstveno svetovanje obsega strokovna mnenja in priporočila o že uveljavljenih in predlaganih ukrepih in predpisih podnebne politike, ki jih pripravijo člani Sveta. Namen je vladi svetovati o uveljavljenih in predlaganih ukrepih podnebne politike ter o njihovi skladnosti z ratificiranimi mednarodnimi pogodbami in pravnim redom EU s področja podnebnih sprememb. Tako spremlja izvajanje in revizije [Dolgoročne podnebne strategije Slovenije](http://www.pisrs.si/Pis.web/pregledPredpisa?id=RESO131), [Celovitega nacionalnega energetskega in podnebnega načrta Slovenije (NEPN)](https://www.energetika-portal.si/dokumenti/strateski-razvojni-dokumenti/nacionalni-energetski-in-podnebni-nacrt-2024/) ter drugih strateških dokumentov, ki urejajo blaženje podnebnih sprememb in prilagajanje nanje, opredeljevanje do poročil o njihovem izvajanju ter predlaganje ukrepov, v skladu z najnovejšimi znanstvenimi dognanji, za njihovo učinkovito izvajanje. Poleg tega prispeva k celoviti obravnavi čez-sektorskih ukrepov glede podnebnih sprememb in sodelovanje s strokovnimi ustanovami in lokalnimi skupnostmi. Člani imajo šestletni mandat.

# Težave pri implementaciji katerekoli določbe 7. člena konvencije.

Trenutno se ne soočamo s težavami pri izvajanju tega člena

1. **Nadaljnje informacije o praktični uporabi določb 7 člena**

**/**

1. **Relevantne spletne strani:**

[Zakonodaja Ministrstva za okolje, podnebje in energijo | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/zakonodaja/)

[Sektor za okolje | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/direktorat-za-okolje/sektor-za-okolje/)[Sektor za okoljske presoje | GOV.SI](https://www.gov.si/drzavni-organi/ministrstva/ministrstvo-za-okolje-podnebje-in-energijo/o-ministrstvu/direktorat-za-okolje/sektor-za-okoljske-presoje/)

https://www.gov.si/zbirke/delovna-telesa/svet-ministra-za-naravne-vire-prostor-okolje-podnebje-in-energijo-za-sodelovanje-z-nevladnimi-organizacijami/

https://www.gov.si/zbirke/delovna-telesa/svet-za-trajnostni-razvoj-in-varstvo-okolja-strivo/

https://www.gov.si/zbirke/delovna-telesa/podnebni-svet/

# Člen 8 Konvencije

1. **Opiši dosežke na področju spodbujanja učinkovite udeležbe javnosti pri pripravi izvršilnih predpisov in drugih splošno veljavnih pravno obvezujočih pravil organov javne oblasti, ki lahko pomembno vplivajo na okolje**

V Sloveniji velja splošna Resolucija o normativni dejavnosti (UL RS št 95/09, ki določa način sodelovanja javnosti pri pripravi predpisov. Tako sodelovanje traja praviloma v elektronski obliki od 30 do 60 dni, z izjemo predlogov predpisov, pri katerih sodelovanje po naravi stvari ni mogoče. Sodelovanje javnosti je omogočeno v fazi osnutka predpisa, ko je ta tudi posredovan v medresorsko usklajevanje. Resolucija se izvaja skozi vzpostavljeno platformo E-dcemokracija.

Pripravljen je Priročnik za vključevanje javnosti, izvajajo pa se tudi redna usposabljanja pripravljavcev predpisov, in sicer tako s področja vključevanja javnosti, kot tudi s področja uporabe Metodologije za presojo posledic predpisov na različna družbena področja. Ta metodologija določa obvezno pripravo predhodne ocene učinkov predlaganih predpisov, tudi učinkov na okolje in prostor. Od jeseni 2024 se izvajajo usposabljanja pripravljavcev predpisov za njeno uporabo.

Navajamo še primer sodelovanja javnosti pri ustanavljanju širšega zavarovanega območja z zakonodajnim aktom, kjer ZON določa obveznost javne objave in javne predstavitve osnutka predpisa. Javna predstavitev se izvede v lokalnih skupnostih, v katerih je predvideno zavarovano območje. Prisotnost na javni predstavitvi je omogočena vsem prebivalcem in vsem zainteresiranim organizacijam. Enaka obveznost je določena tudi za primer spremembe akta o že ustanovljenem zavarovanem območju, če se sprememba nanaša na meje zavarovanega območja ali varstvene režime.

# Težave pri implementaciji 8. člena Konvencije

Pojavljajo se kritike, da je čas za posvetovanje in sodelovanje pri pripravi predpisov prekratek. Nekatere NVO in posamezniki opozarjajo, da so komentarji državnih organov na pripombe javnosti večkrat pomanjkljivi ali pa odgovorov ni. Težava se kaže tudi pri predpisih, ki se sprejemajo po hitrem postopku in zato v krajši javni obravnavi, kar pogosto zmede javnost v mišljenje, da ne gre za bistvene spremembe aktov. Krovna organizacija NVO (CNVOS) vodi števec kršitev Resolucije o normativni dejavnosti, ki zaznava visok delež kršitev (63% v tekočem mandatu vlade – od poletja 2022).

Prav tako se pojavlja mnenje, se predpisi, na katere je javnost dala pripombe, v nadaljnjih postopkih sprejemanja, še dodatno in preveč spremenijo, javnost pa nima ves čas postopka sprejemanja predpisa več možnosti dajanja svojih mnenj in pripomb.

# Nadaljnje informacije glede praktične uporabe določil 8. člena konvencije

Ocenjujemo, da se 8.člena konvencije v praksi dobro in utečeno izvaja. Navajamo pregled komunikacijskih kanalov:

Spletni portal e-Demokracija je javno orodje za obveščanje javnosti o tem, da je posamezen predpis v postopku nastajanja. Vzpostavljen je spletni portal, kjer se objavijo predlogi predpisov v različnih fazah njihove priprave. S preprostim orodjem omogoča obiskovalcu spletne strani komentiranje in pisanje predlogov ter pošiljanje teh neposredno na ministrstvo, ki pripravlja predpis. Vsakemu uporabniku je omogočen pregled objavljenih predpisov, svoje iskanje po seznamu predpisov pa si lahko olajša z uporabo iskalnih parametrov ter s posebnim orodjem naročanja na novice o predlogih, ki jih prejme na njegov elektronski naslov.

Portal Stop birokracija - je enotna točka sprejemanja, obravnavanja, reševanja in objave vsebin vezanih na zakonodajne ovire in poenostavitve administrativnih postopkov ter širših vsebin s področja boljše zakonodaje in znižanje ugotovljenih zakonodajnih bremen. Na enem mestu je zagotovljen pregleden sistem podanih pobud in spremljanje njihove realizacije v povezavi z enotno zbirko ukrepov za boljše zakonodajno in poslovno okolje.

Portal Predlagam Vladi - to spletno orodje omogoča izmenjavo stališč, pogledov in mnenj o različnih javnih temah. Pobudniki imajo možnost predstaviti vsebinsko problematiko, ki v Sloveniji po njihovem mnenju ni primerno pravno sistemsko urejena, hkrati pa podajo predlog za njeno ureditev. Vsi predlogi so javno objavljeni. Ostali uporabniki lahko predloge komentirajo ali predlagajo njihove popravke. O končnem predlogu, ki ga pripravi avtor prvotnega predloga, se glasuje. Če predlog dobi več glasov *za* kakor *proti* in če je v glasovanju sodelovalo vsaj 5-odstotkov aktivnih uporabnikov, se predlog pošlje v obravnavo pristojnemu organu Vlade Republike Slovenije, ki pripravi uradni odgovor.

Program Stičišče za oblikovanje politik - V letu 2024 je bil vzpostavljen nov projekt, katerega cilj je okrepiti kakovost oblikovanja javnih politik, ki prispevajo k prehodu v krožno gospodarstvo, in sicer zlasti z vključevanjem relevantnih javnosti v zgodnje faze oblikovanja politik (in ne šele ter zgolj v fazo javne obravnave že izdelanega predloga predpisa ali druge javne politike). Stičišče želi ustvariti “laboratorijsko” okolje v katerem bodo pripravljavci politik in deležniki v sodelovanju oblikovali, prototipirali in testirali inovativne politike, predpise in javne storitve za spodbujanje prehoda v krožno in nizko-ogljično gospodarstvo in družbo. Graditi želi institucionalne zmogljivosti za participativno eksperimentiranje in inoviranje v javnem sektorju ter spremljati in meriti vpliv izvedenih ukrepov *z* ustreznimi metodami raziskovanja in analitike za boljše razumevanje stanja in vidnost sprememb (npr. indeksi).

1. **Relevantne spletne strani:**

[eUprava - E-demokracija](https://e-uprava.gov.si/drzava-in-druzba/e-demokracija.html) [eUprava - Ali je sodelovanje javnosti v procesu priprave predpisov obvezno?](https://e-uprava.gov.si/si/drzava-in-druzba/e-demokracija/pogosta-vprasanja/ali-je-sodelovanje-javnosti-v-procesu-priprave-predpisov-obvezno.html)

[eUprava - Predlogi predpisov](https://e-uprava.gov.si/drzava-in-druzba/e-demokracija/predlogi-predpisov.html#eyJmaWx0ZXJzIjp7ImNvbW1lbnQiOlsiLSJdLCJ0eXBlIjpbIi0iXSwic3RhdHVzIjpbIi0iXSwiY2F0IjpbIi0iXSwicmlqcyI6WyItMSJdLCJvZmZzZXQiOlsiMCJdLCJzZW50aW5lbF90eXBlIjpbIm9rIl0sInNlbnRpbmVsX3N0YXR1cyI6WyJvayJdLCJpc19hamF4IjpbIjEiXX19)

[Priročnik za vključevanje javnosti](https://www.gov.si/assets/ministrstva/MJU/Lokalna-samouprava/prirocnik-vkljucevanje_javnosti-v-pripravo-predpisov-2015.pdf)

[portal E-demokracija](http://e-uprava.gov.si/e-uprava/edemokracija.euprava)

PredlagamVladi@gov.si

https://www.cnvos.si/stevec-krsitev/

# Člen 9 Konvencije

**28 Naštej zakonodajne, izvršilne in druge ukrepe, ki implementirajo (izpolnjujejo) splošne določbe glede dostopa do pravnega varstva v 9. členu konvencije.**

1. Kot je opisano že v prejšnjih poglavjih je pravica do pravnega varstva zagotovljena vsakomur, ki meni, da njegov zahtevek za informacijo ni bil upoštevan, neupravičeno zavrnjen, ali je bil odgovor neustrezen. Pravico do pritožbe ureja 27. člen ZDIJZ in jo omogoča prosilcu zoper odločbo, s katero je organ zahtevo zavrnil ter zoper sklep, s katerim je organ zahtevo zavrgel. O pritožbi odloča informacijski pooblaščenec po določbah splošnega upravnega postopka. Nadalje je v skladu z 31. členom ZDIJZ zoper odločbo pooblaščenca zagotovljeno sodno varstvo z upravnim sporom.
2. Pravno varstvo zoper splošne akte, ki vsebujejo splošne norme, je po 160. členu Ustave zagotovljeno pred Ustavnim sodiščem, katerega položaj ureja Zakon o Ustavnem sodišču (UL RS, št. 64/07, 109/12, 23/20 in 92/21 – ZUstS). Postopek za oceno ustavnosti in zakonitosti predpisov in splošnih aktov za izvrševanje javnih pooblastil se lahko začne na podlagi zahteve ali pobude. Pobudo za začetek postopka lahko poda vsakdo, ki ob vložitvi pobude izkaže pravni interes. Pravni interes je podan, »če predpis ali splošni akt, izdan za izvrševanje javnih pooblastil, neposredno posega v pobudnikove pravice, pravne interese oziroma v njegov pravni položaj«. Pobudnik mora izkazati poseg v pravice, da pridobi pravni interes. NVO, ki delujejo v javnem interesu, pa tega ni treba izkazovati, ampak se poseg v interese okolja že razume, kot poseg v pravni interes NVO. Praksa Ustavnega sodišča o priznanju pravnega interesa NVO in posameznikom na področju okoljskega prava se je v Sloveniji razvila v korist širšega priznavanja pravnega interesa posameznikov in NVO v okoljsko relevantnih zadevah. Ustavno sodišče protiustavne ali nezakonite podzakonske predpise ali splošne akte, izdane za izvrševanje javnih pooblastil, odpravi ali razveljavi. Vsakdo, ki so mu na podlagi odpravljenega splošnega akta nastale škodljive posledice, pa lahko zahteva tudi odpravo škodljivih posledic.

V slovenskem pravu ustava v prvem odstavku 157. člena določa, da lahko sproži postopek pred upravnim sodiščem (t. i. upravni spor) vsakdo, ki meni, da mu je bila s konkretnim upravnim aktom (na primer odločbo o izdaji lokacijskega dovoljenja) kršena kakšna od njegovih pravic ali pravnih koristi. Konkretizacijo te ustavne določbe predstavlja Zakon o upravnem sporu (UL RS, št. [105/06](https://www.uradni-list.si/glasilo-uradni-list-rs/vsebina/2006-01-4487), [107/09](https://www.uradni-list.si/glasilo-uradni-list-rs/vsebina/2009-01-4788), [62/10](https://www.uradni-list.si/glasilo-uradni-list-rs/vsebina/2010-01-3388), [98/11](https://www.uradni-list.si/glasilo-uradni-list-rs/vsebina/2011-01-4210), [109/12](https://www.uradni-list.si/glasilo-uradni-list-rs/vsebina/2012-01-4319), [10/17](https://www.uradni-list.si/glasilo-uradni-list-rs/vsebina/2017-01-0463) in [49/23](https://www.uradni-list.si/glasilo-uradni-list-rs/vsebina/2023-01-1516) – ZUS-1),, ki določa, da se v upravnem sporu zagotavlja sodno varstvo pravic in pravnih koristi posameznic oziroma posameznikov in organizacij proti odločitvam in dejanjem državnih organov, organov lokalnih skupnosti in nosilcev javnih pooblastil na način in po postopku, ki ga določa ta zakon, če za določeno zadevo ni z zakonom zagotovljeno drugo sodno varstvo.

V upravnem sporu sodišče odloča tudi o zakonitosti dokončnih upravnih aktov, s katerimi se posega v pravni položaj strank upravnega postopka. Stranke v upravnem sporu so tožnik, toženec in prizadeta oseba s položajem stranke, če tako določa zakon. V skladu z ZVO-2 in Gradbenim zakonom (UL RS 199/21, 105/22, 133/23 in 85/24), pa NVO lahko vložijo tožbo zoper konkreten akt (okoljevarstveno soglasje ali integralno gradbeno dovoljenje) tudi, če v upravnem postopku izdaje tega akta niso sodelovale. Zakon zahteva izčrpanje pravnih sredstev znotraj upravnega postopka, kot pogoj za pričetek upravnega spora.

1. Institut pravnega varstva opustitve sprejetja aktov, ki niso pravno zavezujoči, ima v Sloveniji skromno prakso. Kršenje dolžnosti javnih razprav je možno izpodbijati pred Ustavnim sodiščem ob izkazanem pravnem interesu pobudnika. Vprašljivo pa je varstvo pravice do sodelovanja pri pripravi strateških načrtov pa je pred Ustavnim sodiščem. Zato bomo ob reviziji ZVO-2, ki se trenutno odpira, analizirali tudi jasnost in preglednost obstoječega sistema, zlasti v luči izvajanja člena 9.3 konvencije.

Sicer pa sodišče v upravnem sporu lahko odloča tudi o zakonitosti posamičnih aktov in dejanj, s katerimi organi posegajo v človekove pravice in temeljne svoboščine tožnika, če ni zagotovljeno drugo sodno varstvo (4. člen ZUS-1). Pri tem se v primerih, ko se izpodbijajo dejanja javne oblasti, uporabljajo določbe zakona, ki se nanašajo na izpodbijanje upravnega akta.

V ZVO-2 je navedena problematika konkretneje urejena, saj je z določitvijo oseb, ki imajo pravico dajati mnenje in pripombe na programe ter sodelovati v postopku presoje vplivov na okolje, opredeljena tudi možnost pravnega varstva te pravice, če bi bila kršena. Zagotovljena je pravna podlaga za dostop zainteresirane javnosti - NVO in civilnih iniciativ - do pravnega varstva v večini upravnih in sodnih postopkov na področju varstva okolja. Zainteresirana javnost je v ZVO-2 opredeljena široko, in sicer je to javnost, ki jo okoljsko odločanje prizadene ali bi jo lahko prizadelo, ali ki ima interes pri okoljskem odločanju.

103. člen ZVO-2 zagotavlja dostop do pravnega varstva glede okoljevarstvenega soglasja za posege, ali okoljevarstvenega dovoljenja za naprave, ki povzročajo industrijske emisije. Med drugim, daje NVO, ki deluje v javnem interesu (237. člen ZVO-2) pravico, da lahko zaradi varstva javne koristi varstva okolja neposredno vložijo tožbo v upravnem sporu, četudi niso imele v postopku izdaje soglasja položaja stranke ali stranskega udeleženca.

NVO, ki delujejo v javnem interesu v skladu z ZON in Pravilnikom o določitvi kriterijev za izkazovanje pomembnejših dosežkov delovanja nevladne organizacije za podelitev statusa nevladne organizacije v javnem interesu na področju ohranjanja narave (UL RS, št. 46/19), lahko zastopajo interese ohranjanja narave v vseh upravnih in sodnih postopkih (137. člen ZON). Minister podeli status NVO, ki izpolnjuje v zakonu določene pogoje, status NVO v javnem interesu, z odločbo (138. člen ZON). Podrobnejše kriterije za izkazovanje pomembnejših dosežkov delovanja NVO za podelitev tega statusa na področju ohranjanja narave pa določa zgoraj omenjeni pravilnik, ki je bil izdan na podlagi petega odstavka 6. člena ZNOrg.

Na podlagi pridobljenega statusa delovanja v javnem interesu tako na področju okolja, kot na področju narave, NVO *ex lege* pridobijo pravico sodelovanja v upravnih in sodnih postopkih, brez da bi jim bilo pri tem treba dokazovati njihov pravni interes, saj jim je ta podeljen po samem zakonu.

1. Javnost je seznanjena z dostopom do upravnih in sodnih revizijskih postopkov preko spletnih strani vseh relevantnih državnih organov in sodišč, kot tudi spletnih strani nekaterih NVO.

# Težave pri implementaciji katerekoli določbe 9. člena konvencije.

Do sedaj bistvenih težav pri izvajanju tega člena ni bilo zaznati. V nacionalni pravi red je člen prenesen skozi splošni nacionalni sistem pravnega varstva. Trenutno se pripravlja bolj podrobna analiza jasnosti in preglednosti obstoječega sistema, zlasti v luči izvajanja 9.3 člena konvencije.

NVO pozivajo, da se popolnoma izenači upravičenje dostopa do pravnega varstva za NVO s statusom delovanja v javnem interesu na področju ohranjanja narave in na področju okolja. Prav tako NVO menijo, da zaradi zadnje spremembe Zakona o urejanja prostora in s tem povezane odločitve Ustavnega sodišča ni več tako učinkovitega pravnega varstva zoper prostorske akte, kot je bilo pred spremembo tega zakona. Sedaj veljavna ureditev, npr glede določanja rabe zemljišč omogoča, le presojo ustavnosti in zakonitosti pred Ustavnim sodiščem.

# Nadaljnje informacije glede praktične uporabe določb o dostopu do pravice 9. člena konvencije, na primer statistike glede dostopa do pravice in mehanizmi odstranjevanja oziroma zmanjševanja finančnih in drugih težav pri dostopu do pravice.

Kljub načelni kompatibilnosti slovenske zakonodaje s tretjim stebrom konvencije bo potrebno vzporedno z razvojem na regionalni oziroma mednarodni ravni preučiti možnosti za okrepitev, večjo učinkovitost in praktičnost teh določb konvencije v Sloveniji.

1. **Relevantne spletne strani:**

[Ustava – Ustavno sodišče Republike Slovenije](https://www.us-rs.si/pravna-podlaga/ustava/)

[Uvodna stran - IPRS](https://www.ip-rs.si/)

[Upravni spor | Na sodišču](https://nasodiscu.si/upravni-spor)

# Kako implementacija konvencije prispeva k varstvu pravice vsake osebe sedanje in prihodnje generacije, da živi v primernem okolju za svoje zdravje in blagostanje

Z ratifikacijo Arhuške konvencije je Slovenija že izkazala svojo deklarirano zavezanost krepitvi civilne družbe, zagotavljanju trajnostnega razvoja in izboljšanju stanja okolja v naši državi in evropski regiji. Prikaz stanja v Sloveniji v razmerju do obveznosti po Aarhuški konvenciji, kaže na to, da je večina področij že zadovoljivo urejena. Zaželeno pa je, da bi bilo nadaljnje izvajanje konvencije, ki prinaša sistemske rešitve, še bolj usmerjeno v pospešitev izvajanja že obstoječe zakonodaje in morebitne njene izboljšave, kot tudi nekoliko večji pregled omogočanja razumnega dostopa do pravnega varstva. Upoštevati bo treba tudi nove prilagoditve, ki bodo posledica izvajanja konvencije na ravni EU in posledično izvajanja EU zakonodaje v Sloveniji.

1. **Zakonodajni, regulativni in drugi ukrepi za izvajanje določb o gensko spremenjenih organizmih v skladu s členom 6a in Prilogo Ia**

Zakon o ravnanju z gensko spremenjenimi organizmi (UL RS, št. 23/05, 21/10 in 90/12; v nadaljevanju: ZRGSO) ureja tudi zahteve sodelovanja javnosti v postopkih in drugih aktivnostih povezanih z gensko spremenjenimi organizmi (GSO).

3. člen ZRGSO tako določa, da ima javnost pravico, da je obveščena o ravnanju z gensko spremenjenimi organizmi in vključena v postopke dovoljevanja. Tudi podatki o delu z GSO v zaprtem sistemu, o namernem sproščanju GSO v okolje in o dajanju izdelkov na trg ter podatki o postopkih in dejavnostih ministrstev, pristojnih za ravnanje z GSO so javni (12. členu ZRGSO).

V postopku sodelovanja javnosti pri odločanju o namernem sporočanju GSO je v 34. členu ZRGSO določeno, da ministrstvo zagotovi javnosti vpogled v tehnično dokumentacijo in oceno tveganja ter v mnenje odbora za sproščanje GSO, kot tudi v javno obravnavo nameravanega sproščanja. Javno naznanilo z navedbo kraja in časa za vpogled in javno obravnavo ter način dajanja mnenj in pripomb se objavi v sredstvih javnega obveščanja. Rok, v katerem ministrstvo zagotovi vpogled in možnost dajanja mnenj in pripomb, je lahko najmanj 15 in največ 30 dni in se ne šteje v rok za izdajo dovoljenja. Ministrstvo mora v obrazložitev v odločbi o dovoljenju vključiti tudi opredelitev do mnenj in pripomb javnosti, podanih v okviru javne obravnave. Podobno mora tudi v postopku izdaje dovoljenja za delo z GSO v zaprtem sistemu iz tretjega ali četrtega varnostnega razreda, javnosti zagotoviti vpogled v prijavo in oceno tveganja, izvesti javno obravnavo in v dovoljenje vključiti tudi opredelitev do mnenj javnosti (19. člena ZRGSO).

35. člen ZRGSO določa, da mora ministrstvo o novih podatkih in spremembah, ki so se zgodile po izdaji dovoljenja za namerno sproščanje GSO in po odločitvi v zvezi z njimi, obvestiti javnost. Dovoljenje za dajanje izdelka na trg, razen podatkov, ki so varovani kot zaupni in ocena tveganja sta dostopna javnosti (45. člena ZRGSO).

Ob navedenih, so za obveščanje oziroma seznanitev javnosti pomembna še naslednja določila. 7. člen ZRGSO določa, da je naloga komisije za ravnanje z GSO, obveščanje in informiranje javnosti o stanju in razvoju na področju uporabe genske tehnologije in ravnanja z GSO, o svojih stališčih in mnenjih ter o svojem delu. Znanstveni odbor za namerno sproščanje GSO v okolje in dajanje izdelkov na trg o svojem delu za minulo leto izdela letno poročilo, ki je dostopno javnosti.

Ministrstvo v primeru nesreče, najpozneje tri mesece po tem pripravi poročilo o podrobnostih o okoliščinah nesreče, vrsti in količini GSO in izvedenih ukrepih ter njihovi uspešnosti in analizi nesreče, vključno, s priporočili za omejevanje njenih učinkov in preprečevanje podobnih nesreč v prihodnosti s katerim se seznani javnost (11a. člena ZRGSO).

13. člen ZRGSO ureja subsidiarno obveznost države, da, kadar je skladno z zakonom za zagotovitev ukrepov za zmanjšanje ali odpravo posledic škodljivih vplivov, ki so nastale zaradi dela z GSO, odgovorna država, zagotovi pripravo in izvedbo teh ukrepov ministrstvo. O posledicah in ukrepih ministrstvo obvesti javnost, kot tudi pristojne organe sosednjih držav, če bi škodljivi vplivi lahko imeli posledice za okolje ali zdravje ljudi v teh državah.

1. **Težave pri implementaciji člena 6a in Priloge Ia**

Ovir v praksi nismo zaznali.

1. **Nadaljnje informacije o praktični uporabi člena 6a in Priloge Ia**

V Sloveniji sta na področju GSO vzpostavljena in javno dostopna registra:

* register GSO v skladu z Zakonom o ravnanju z gensko spremenjenimi organizmi (ZRGSO) in
* register pridelovalcev GSO v skladu z Zakonom o soobstoju gensko spremenjenih rastlin z ostalimi kmetijskimi rastlinami (ZSGSROKR).

Pristojnosti so razdeljene med Ministrstvom za kmetijstvo, gozdarstvo in prehrano, Ministrstvom za okolje, podnebje in energijo (MOPE) ter Ministrstvom za zdravje (MZ).

MKGP je pristojno za GSO v hrani in krmi, MZ pa za področje prehranskih dopolnil in živil za posebne skupine. Vse ostalo je v pristojnosti MOPE.

Nacionalna zakonodaja glede gensko spremenjenih organizmov je poleg ZRGSO zaobjeta v več zakonih:

* Zakon o omejevanju ali prepovedi pridelave gensko spremenjenih rastlin (UL RS, št. 69/15);
* Zakon o krmi (UL RS, št. 127/06 in 90/12- ZdZPVHVVR);
* Zakon o soobstoju gensko spremenjenih rastlin z ostalimi kmetijskimi rastlinami (UL RS, št. 41/09 in 69/15);
* Zakon o zdravstveni ustreznosti živil in izdelkov ter snovi, ki prihajajo v stik z živili (UL RS, št. 52/00, 42/02, 47/04- ZdZPZ);

Zakon o semenskem materialu kmetijskih rastlin (UL RS, št. 25/05-UPB, 41/09, 32/12 in 90/12 – ZdZPVHVVR in 22/18).

1. **Relevantne spletne strani:**

https://www.gov.si/drzavni-organi/ministrstva/ministrstvo-za-okolje-podnebje-in-energijo/zakonodaja/

<http://www.uvhvvr.gov.si/si/>

<http://www.mz.gov.si/>

[https://www.gov.si/drzavni-organi/ministrstva/ministrstvo-za-okolje-podnebje-in-energijo/https://www.gov.si/podrocja/okolje-in-prostor/okolje/biotehnologija/](https://www.gov.si/drzavni-organi/ministrstva/ministrstvo-za-okolje-podnebje-in-energijo/https%3A//www.gov.si/podrocja/okolje-in-prostor/okolje/biotehnologija/)

1. **Nadaljnje ukrepanje v zvezi z vprašanji skladnosti**

Zoper Slovenijo pred odborom ni bilo sproženega postopka ugotavljanja skladnosti s konvencijo.